**Alverto Kontadors Velasko** (spāņu: *Alberto Contador Velasco*, izrunā: [alˈβeɾto kontaˈðoɾ beˈlasko]; dzimis 1982. gada 6. decembrī Madridē, Spānijā) ir bijušai spāņu šosejas riteņbraucējs, divkārtējs *Tour de France*, trīskārtējs *Vuelta a España*, kā arī divkārtējs *Giro d'Italia* uzvarētājs. No 2010. līdz 2012. gadam A. Kontadors bija diskvalificēts par dopinga lietošanu (viņam tika atņemtas arī kopvērtējuma uzvaras *Tour de France* un *Giro d'Italia*).

Karjera
-------

### ONCE/Liberty Seguros (2004–2006)

A. Kontadors profesionālo karjeru uzsāka 2003. gadā, parakstot līgumu ar pasaules klases komandu — *ONCE-Eroski*. Viņš piedalījās *Tour de Pologne* un uzvara tās posmā bija viņa pirmais sasniegums. Nākamajā gadā komanda jau saucās *Liberty Seguros*, bet A. Kontadors ar īpašiem sasniegumiem neizcēlās. 2005. gadā viņš piedalījās savā pirmajā *Tour de France*, ierindojās debitantam cienīgajā 31. vietā un bija 3. labākais starp jaunajiem braucējiem. 2006. gadā viņš izcīnīja 2. vietu *Tour de Romandie* un uzvarēja *Tour de Suisse* posmā.

### Discovery Channel (2007)

2007. gadā A. Kontadors parakstīja līgumu ar *Discovery Channel* riteņbraukšanas komandu. Uzvarot divus posmus Parīzes-Nicas velobraucienā, viņš kļuva par tā uzvarētāju un reizē arī labāko jauno braucēju, bet viņa lielākais panākums vēl bija tikai priekšā - A. Kontadors uzvarēja 2007. gada *Tour de France*, kļūstot arī par labāko jauno braucēju konkurencē.

### Astana (2008-2010)

2008. gadā A. Kontadors *Tour de France* nestartēja, jo viņa jaunā komanda *Astana* netika uzaicināta tajā piedalīties, toties viņam izdevās kļūt par divu pārējo prestižāko riteņbraukšanas daudzdienu *Giro d'Italia* un *Vuelta a España* uzvarētāju. 25 gadu vecumā A. Kontadors bija kļuvis par jaunāko braucēju riteņbraukšanas vēsturē, kam izdevies uzvarēt visos trijos prestižākajos velobraucienos.

2009. gadā *Astana* tika atļauts startēt *Tour de France* un komanda bija tik spēcīga kā nekad, jo A. Kontadora palīgi bija septiņkārtējais *Tour de France* uzvarētājs amerikānis Lānss Ārmstrongs un divkārtējais otrās vietas ieguvējs vācietis Andreass Klēdens. Brīnumi nenotika un A. Kontadors pārliecinoši uzvarēja 2009. gada *Tour de France*, uzvarot arī trijos atsevišķos posmos. Pēc uzvaras A. Kontadors pagarināja līgumsaistības ar *Astana* riteņbraukšanas komandu, kurā turpmāk vairs nestartēja L. Ārmstrongs un A. Klēdens. A. Kontadors uzvarēja arī 2010. gada *Tour de France* un kļuva par trīskārtējo prestižākā velobrauciena uzvarētāju, sīvā cīņā pārspējot jauno Andi Šleku no Luksemburgas.

### Saxo Bank (2011-2016), dopinga apsūdzības, diskvalifikācija un atgriešanās

Kā jau vairums profesionālo elites riteņbraucēju arī A. Kontadors ir ticis vainots dopinga lietošanā, tomēr līdz 2010. gadam neviens no veiktajiem testiem nebija pozitīvs. 2010. gada 29. septembrī tika paziņots, ka viņa dopinga paraugs, kas tika iegūts, 21. jūlijā (2010. gada *Tour de France* laikā) satur nelielu daudzumu klenbuterola, kas varēja draudēt pat ar *Tour de France* uzvaras atņemšanu. 2011. gada janvārī Spānijas riteņbraukšanas federācija diskvalificēja A. Kontadoru uz gadu, bet vēlāk pieņēma riteņbraucēja apelāciju un atcēla diskvalifikāciju. Jau februārī A. Kontadors atgriezās sacensību apritē.

2011. gada maijā viņš otro reizi karjerā uzvarēja velobraucienā *Giro d'Italia*. Toties *Tour de France* A. Kontadors nebija tik spēcīgs kā iepriekšējos gados un ieņēma vien 5. vietu kopvērtējumā, reāli nepiedaloties cīņā par uzvaru.

2012. gada 6. februārī Sporta arbitrāžas tiesa atzina A. Kontadoru par vainīgu dopinga lietošanā 2010. gadā un diskvalificēja uz diviem gadiem, kā arī atņēma viņam 2010. gada *Tour de France* (to saņēma otrās vietas ieguvējs Andi Šleks) un 2011. gada *Girdo d'Italia* uzvarētāja titulus. Tā paša gada augustā A. Kontadora diskvalifikācija beidzās, viņš atjaunoja līgumu ar *Team Saxo Bank* un piedalījās 2012. gada *Vuelta a España*, kur arī otro reizi karjerā izcīnīja uzvaru kopvērtējumā. A. Kontadors uzvarēja velobrauciena septiņpadsmitajā posmā pēc solo uzbrukuma, ar 1' 16" pārsvaru apsteidzot otrās vietas ieguvēju Alehandro Valverdi un nodrošinot arī kopvērtējuma uzvaru.

2013. gada *Tour de France* A. Kontadors finišēja 4. vietā, zaudējot vairāk kā 6 minūtes uzvarētājam Krisam Frūmam. Šī gada lielākais panākums viņam bija trešā vieta un uzvara punktu kopvērtējumā velobraucienā *Tirreno–Adriatico*.

2014. gada martā A. Kontadors uzvarēja daudzdienu velobraucienā *Tirreno–Adriatico*, pēc tam aprīlī arī Basku Zemes tūrē. Neveiksmīgi ar kritienu uz izstāšanos noslēdzās viņa starts *Tour de France*, bet viņam izdevās atgūties no traumas un uzvarēt *Vuelta a España*.

2015. gadā Kontadors pārliecinoši uzvarēja *Giro d'Italia* kopvērtējumā.


### Trek–Segafredo

Sasniegumi lielajās tūrēs
-------------------------

| Lielā tūre | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- | --- | --- | --- |
| Rozā krekls ***Giro d'Italia*** | — | — | — | **1** | — | — | ~~1~~ | — | — | — | **1** | — | — |
| Dzeltenais krekls ***Tour de France*** | 31 | — | **1** | — | **1** | ~~1~~ | ~~5~~ | — | 4 | IZST | 5 | IZST | 9 |
| Sarkanais krekls ***Vuelta a España*** | — | — | — | **1** | — | — | — | **1** | — | **1** | — | 4 | 4 |

Piezīme: IZST — izstājās

Atsauces
--------

1. ↑  Positive Test for Contador May Cost Him Tour Title (angliski). *The New York Times*
2. ↑  «Alberto Contador marks his return from drugs ban with Tour of Spain victory». *The Daily Telegraph* (Telegraph Media Group). 2012. gada 9. septembris. Skatīts: 2012. gada 9. septembris.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Alverto Kontadors***.
* Alverto Kontadora oficiālā mājaslapa (angliski), (spāņu)
* *Olympedia* profils (angliski)
* *Munzüger Sport* profils (vāciski)
* *ProCyclingStats* profils (angliski)
* *Cycling Archives* profils (angliski)
* *Cycling Quotient* profils (angliski)
* *CycleDatabase* profils (angliski)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
UCI Pasaules kausa, UCI ProTour, UCI Pasaules tūres un UCI Pasaules ranga uzvarētāji |
| --- |
|  |
| UCI Pasaules kauss | 
* 1989: Šons Kelijs
* 1990: Džanni Bunjo
* 1991: Maurīcio Fondrīsts
* 1992: Olafs Ludvigs
* 1993: Maurīcio Fondrīsts
* 1994: Džanluka Bortolami
* 1995: Johans Musēvs
* 1996: Johans Musēvs
* 1997: Mikēle Bartoli
* 1998: Mikēle Bartoli
* 1999: Andrejs Čmiļs
* 2000: Ēriks Cābels
* 2001: Ēriks Dekers
* 2002: Paolo Betīni
* 2003: Paolo Betīni
* 2004: Paolo Betīni

 |
|  |
| UCI ProTour | 
* 2005: Danilo Di Luka
* 2006: Alehandro Valverde
* 2007: Keidels Evanss
* 2008: Alehandro Valverde

 |
|  |
| UCI Pasaules tūre | 
* 2009: Alverto Kontadors
* 2010: Hoakims Rodrigess
* 2011: Filips Žilbērs
* 2012: Hoakims Rodrigess
* 2013: Hoakims Rodrigess
* 2014: Alehandro Valverde
* 2015: Alehandro Valverde
* 2016: Peters Sagans
* 2017: Gregs Van Avermāts
* 2018: Saimons Jeitss

 |
|  |
| UCI Pasaules rangs | 
* 2016: Peters Sagans
* 2017: Gregs Van Avermāts
* 2018: Alehandro Valverde
* 2019: Primožs Rogličs
* 2020: Primožs Rogličs
* 2021: Tadejs Pogačars
* 2022: Tadejs Pogačars

 |

 |

|  |  |  |  |
| --- | --- | --- | --- |
| 

| * s
* d
* l
*Vélo d'Or* saņēmēji |
| --- |
|  |
| 
* 1992: Indurains
* 1993: Indurains
* 1994: Romingers
* 1995: Žalabērs
* 1996: Musēvs
* 1997: Ulrihs
* 1998: Pantāni
* 2002: Čipollīni
* 2005: Bonens
* 2006: Betīni
* 2007: Kontadors
* 2008: Kontadors
* 2009: Kontadors
* 2010: Kančellāra
* 2011: Žilbērs
* 2012: Viginss
* 2013: Frūms
* 2014: Kontadors
* 2015: Frūms
* 2016: Sagans
* 2017: Frūms
* 2018: Valverde
* 2019: Alafilips
* 2020: Rogličs
* 2021: Pogačars
* 2022: Evenepūls
* 2023: Vingegords

*1999.—2001. un 2003.—2004. gadā balvas atsauktas dopinga lietošanas dēļ*
 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 37146030529535860993
* GND: 123667958X
* BNE: XX5585556

 |

 |